पाएं अपने शहर की ताज़ा ख़बरें और फ्री ई-पेपरडाउनलोड करें
महामारी रेड अलर्ट जन अनुशासन पखवाड़े के पहले दिन नागौर शहर सहित जिले में कई जगहों पर पुलिस ने सख्ती कर ये संदेश देना शुरू कर दिया है कि अब लोग बेवजह घर से बाहर निकलना बंद कर दे अन्यथा पुलिसिया कार्रवाई और संस्थागत क्वारेंटाइन होने के लिए तैयार रहे।
शहर कोतवाल जितेंद्र फौजदार की अगुवाई में पुलिस ने सोमवार दोपहर में शहर की सड़कों, चौराहों पर बगैर मास्क व बेवजह घूमते पाए कई लोगों व दुकानदारों को अलग-अलग समय पकड़ आरएसी वाहन में डाल दिया। ऐसे सभी लोगों को पकड़कर क्वारेंटाइन सेंटर भेजा जा रहा है। अब पकडे जा रहे लोगों की RT-PCR रिपोर्ट निगेटिव नहीं आने तक इन्हे संस्थागत क्वारेंटाइन रहना पडेगा।
परबतसर में भी दिखाई पुलिस ने सख्ती
जिले के परबतसर शहर में भी पुलिस ने दोपहर 12 बजे बाद सख्ती तेज कर दी। इस दौरान बिना मास्क घूमने वाले, सोशल डिस्टेंसिंग का उल्लंघन करने वाले के चालान किए। इस बीच बेवजह घूमने वाले कुछ युवकों को भी पकड़ा और उन्हें संस्थागत क्वारेटाइन किया गया है। साथ ही उनके वाहन भी जब्त किए।
बाजारों में पसरा सन्नाटा
पुलिस की सख्ती के कारण नागौर शहर सहित जिले के सभी शहरों व गाँवों के बाजारों व मुख्य मार्ग पर सन्नाटा पसरा हुआ है। लोगों की बेवजह आवाजाही पर भी अंकुश लगा है। लोग काम होने पर ही बाहर निकल रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva mag_Deva hin_Deva zho_Hant eng_Latn